google/wiki40b huggingface dataset:
เจ้าสาวช่างยนต์

เรื่องย่อ

เสี่ยฮง ผู้บริหารธุรกิจผลิตชิ้นส่วนรถยนต์ขนาดใหญ่ มีลูกชาย 2 คน ภูภัทร คนโตที่ครอบครัวความหวังฝากให้ดูแลธุรกิจ และ ธีรนันท์ คนเล็กที่มีนิสัยเอาแต่ใจและไม่ค่อยจะลงรอยกับภูภัทร เพราะคิดมาตลอดว่าพ่อแม่ลำเอียงรักลูกไม่เท่ากัน และด้วยนิสัยติดเพื่อนรักเพื่อนแบบเฮไหนเฮกันจึงมีปัญหาชกต่อยกับนักเรียนช่างยนต์ด้วยกันเสมอ จะมีก็แต่ มีนา เพื่อนร่วมชั้นเรียนที่เขาแอบชอบสามารถสยบได้ เสี่ยฮง หมายมั่นให้ ภูภัทร บริหารงานบริษัทต่อจึงส่งไปเรียนต่อเมืองนอก ระหว่างเรียนที่เมืองนอกภูภัทรได้ตกหลุมรักชมพู่ ลูกสาวเสี่ยสมยศเจ้าของบ่อนผู้มีอิทธิพลในย่านนั้น แต่ด้วยความอ่อนต่อโลกภูภัทรกลับเจอปัญหาชู้สาวกับชมพู่ จนต้องหนีกลับมาไทย สร้างอับอายให้กลับตระกูลค้าเจริญเป็นอย่างมาก และเมื่อกลับมาเมืองไทยเขากลับกลายเป็นคนละคนจากคนพูดน้อยและเงียบขรึมก็ทำตัวเหลวไหลไม่สนใจการงานแถมยังทำตัวเป็นคาสโนว่าตัวพ่อ เจ้าชู้เที่ยวเตร่ ไม่สนใจงานการเสี่ยฮง จึงคิดหาเมียให้ลูกชายเป็นตัวเป็นตนด้วยความคิดที่ว่าเขาคงจะทำตัวดีขึ้น มีนา สาวแกร่งประจำคณะช่างยนต์ อาศัยอยู่ในชุมชนกับแม่แก้วและ เมษา น้องชายสุดแสบ มีนา เธอเป็นคนจิตใจดีเป็นที่รักของเพื่อนและคนในชุมชน หลังจากเลิกเรียนเธอจะมีช่วยแม่แก้วที่อาศัยบริเวณหน้าบ้านขายขนมไทยหาเงินเลี้ยงลูก นอกจากนี้ มีนา ยังรับ จ็อบพิเศษที่อู่ซ่อมรถยนต์ โดยมี วีรวัฒน์ ลูกชายเจ้าของอู่แอบหมายปองอยู่ แต่พ่อแม่ของเขาไม่เห็นด้วยเพราะหาคนที่คู่ควรไว้ให้แล้วอีกทั้งฐานะทางบ้านมีนาก็ไม่เหมาะสมกับลูกชายตน
วิทยาลัยเกษตรและเทคโนโลยีขอนแก่น สถาบันการอาชีวศึกษาเกษตรภาคตะวันออกเฉียงเหนือ

เปิดสอน

ปัจจุบันทำการเรียนการสอน ดังนี้
ทุ่งกันหันลมห้วยบง

ทุ่งกันหันลมห้วยบง ตั้งอยู่ที่ตำบลห้วยบง อำเภอด่านขุนทด จังหวัดนครราชสีมา เป็นโครงการผลิตไฟฟ้าพลังลมขนาดใหญ่แห่งแรกของประเทศไทย จำนวน 90 ต้น ครอบคลุมพื้นที่กว่า 10,000 ไร่ และมีกำลังการผลิตสูงที่สุดในภูมิภาคเอเชียตะวันออกเฉียงใต้ โดยหารไฟฟ้าฝ่ายผลิตแห่งประเทศไทย (กฟผ.) เป็นผู้รับซื้อ
ปัจจุบันทุ่งกังหันลมห้วยบงได้รับการส่งเสริมเป็นสถานที่ท่องเที่ยวที่สำคัญของจังหวัด มีนักท่องเที่ยวมาแวะพักผ่อนอยู่เสมอ และสามารถมองเห็นทุ่งกังหันลมจากทางหลวงแผ่นดินหมายเลข 2256
เพชรตัดเพชร

เรื่องย่อ

ยอด (ลือชัย นฤนาท) สมุนมือขวาของ มิสเตอร์ตัน (เกชา เปลี่ยนวิถี) หักหลังฆ่า ชาติ (มิตร ชัยบัญชา) แล้วชิงเอาเฮโรอีนหนีข้ามไปขายยังเกาะฮ่องกง แต่ยอดก็ถูกมิสเตอร์ตันซ้อนแผนแจ้งข่าวให้ตำรวจฮ่องกงจับกุมยอด เมื่อยอดถูกปล่อยตัวกลับกรุงเทพฯ ตำรวจฮ่องกงให้นักร้องสาว ไป่หลู (เรจิน่า ไป่ปิง) สายลับตีสนิทติดตามมาสืบหาผู้เป็นหัวหน้าใหญ่ ร.ต.ท.ศักดิ์ชัย (มิตร ชัยบัญชา) นายตำรวจหนุ่มจากกองปราบที่มีหน้าตาเหมือนกับชาติถูกเรียกตัวให้มาพบและวางตัวให้ปลอมตัวเป็นชาติเพื่อเข้าไปในองค์การฯ จนได้เป็นแขนขวาของมิสเตอร์ตัน ภายหลังยอดและ รัศมี (เพชรา เชาวราษฎร์) คนรักพร้อมด้วยศักดิ์ชัยและไป่หลูได้ร่วมมือกันสืบหาจนรู้ว่า ใจสมร (วิไลวรรณ วัฒนพานิช) เป็นหัวหน้าใหญ่ แต่เหล่าร้ายก็รู้ตัวแล้ว ความมันระดับเพชรตัดเพชร จึงเกิดขึ้น
ชาติชายผู้สุขุมมุ่งมั่นรักความยุติธรรม ต้องกลายเป็นคู่ปรับรับมือกับการตามล่าของ ยอด ชายผู้เต็มไปด้วยไฟแห่งความทะเยอทะยาน หลังจากที่ทั้งคู่ต้องกลายเป็นคนที่ตายแล้ว และถูกนำตัวมาฝึกเป็น อีกายมทูต สุดยอดมือสังหารขององค์กรก่อการร้าย อีกาพญายม ซึ่งมี มาตามหลุยส์ เป็นผู้นำองค์กรเพื่อเป้าหมายเปลี่ยนแปลงประเทศไทยให้มีอำนาจสูงสุดในเอเชีย แต่ชาติไม่เห็นด้วยกับแผนการผลิตยาเสพติดโคคิโน่เพื่อทำลายประเทศแล้วสร้างไทยขึ้นมาใหม่ตามโรคแมพของมาดามหลุยส์ที่ร่วมกับ ไตร มือขวาคนสำคัญ
เฮนรี เบอร์นี

เฮนรี เบอร์นี (อังกฤษ: Henry Burney; 27 กุมภาพันธ์ ค.ศ. 1792 — 4 มีนาคม ค.ศ. 1845) หรือ หันตรีบารนี เป็นพ่อค้าและทูตชาวอังกฤษของบริษัทอินเดียตะวันออกของอังกฤษ บิดาชื่อ ริชาร์ด ทอมัส เบอร์นี (1768-1808) ครูใหญ่โรงเรียนสอนเด็กกำพร้าที่คิดเดอร์พอร์ มารดาชื่อ เจน เบอร์นี (1772-1842) เขาเป็นหลานชายของนักเขียน ฟรานซิส เบอร์นี (1752-1840) เมื่อวันที่ 30 มิถุนายน ค.ศ. 1818 สมรสกับเจเน็ต แบนเนอร์แมน (1799-1865) ที่โบสถ์เซนต์จอร์จ ในจอร์จทาวน์ ปีนัง มาลายา มีบุตรธิดาร่วมกัน 13 คน โดย 8 คนยังมีชีวิตอยู่เมื่อเขาเสียชีวิต เจเน็ตเป็นหลานสาวของจอห์น อเล็กซานเดอร์ แบนเนอร์แมน ผู้เป็นผู้ว่าราชการปีนังในมาลายา
เฮนรี เบอร์นี เสียชีวิตในทะเลเมื่อ ค.ศ. 1845 ร่างของเขาถูกฝังในสุสานมิชชันบนถนนพาร์กในกัลกัตตา

การทำงาน

ค.ศ. 1807 เบอร์นีได้เข้าร่วมกับบริษัทอินเดียตะวันออก ค.ศ. 1818 ปีเดียวกับที่เขาสมรสกับเจเน็ต แบนเนอร์แมน เขาได้รับแต่งตั้งให้เป็นร้อยโทและเสนาธิการกรมทหารราบพื้นเมืองเบงกอลที่ 20 รักษาการนายกเทศมนตรีเมืองปีนัง และเลขานุการฝ่ายทหารให้แก่ผู้ว่าราชการแบนเนอร์แมน ในภายหลัง เขาได้ทำงานเป็นเจ้าหน้าที่ของบริษัทอินเดียตะวันออก โดยเก็บรวบรวมข้อมูลเกี่ยวกับประเทศพม่าและสยาม ระหว่างสงครามพม่า-อังกฤษครั้งที่หนึ่ง (ค.ศ. 1823-1826) 
หลังจากเขาได้รับแต่งตั้งเป็นผู้แทนทูตการเมืองในสยามใน ค.ศ. 1825 เขาได้เข้าเฝ้าพระบาทสมเด็จพระนั่งเกล้าเจ้าอยู่หัวในปีต่อมา ซึ่งได้มีการทำสัญญาระหว่างทั้งสองประเทศในสนธิสัญญาเบอร์นี และข้อตกลงทางพาณิชย์ซึ่งกระตุ้นการพัฒนาการค้าระหว่างภูมิภาคสยามกับทวีปยุโรป เขายังได้เข้าร่วมในการเจรจาพรมแดนสองฝ่ายระหว่างสยามกับพม่าใต้การปกครองของอังกฤษ ทำให้มีเพียงพรมแดนบริเวณด่านเจดีย์สามองค์ในจังหวัดกาญจนบุรีเท่านั้นที่ยังคงเป็นกรณีพิพาท 
หลัง ค.ศ. 1829 เบอร์นีเป็นทูตชาวอังกฤษในราชสำนักของพระเจ้าจักกายแมงในอังวะ ที่ซึ่งเขาประสบความสำเร็จในการเจรจาคืนหุบเขากาบอจากมณีปุระให้แก่พม่า 
ใน ค.ศ. 1834 เขาได้รับการเลื่อนยศให้เป็นพันโท ในกองทัพเบงกอล
มิสยูนิเวิร์สแคนาดา

ประวัติ

องค์การนางงามแคนาดานั้น แบรนดอน แม็กเลนแนน (Brandon Mclennan) ก่อตั้ง และเดนิส ดาวิลา (Denis Davila) ซึ่งเป็นชาวแคนาดาที่เกิดในประเทศนิคารากัว เป็นประธาน โดยเริ่มจัดประกวดนางงามจักรวาลแคนาดามาตั้งแต่ปี 2541 แต่เพิ่งได้รับสิทธิแต่ผู้เดียวในอันที่จะส่งผู้ชนะไปร่วมประกวดนางงามจักรวาลเมื่อปี 2545 นางงามจักรวาลแคนาดาคนแรกที่ร่วมเวทีใหญ่ คือ เลแอน มารี เซซีล (Leanne Marie Cecile) ผู้ชนะเลิศในปี 2546 และได้เข้ารอบสิบคนสุดท้ายในการประกวดนางงามจักรวาล 2546
ในปี 2548 นาตาลี เกลโบวา (Natalie Glebova) ชนะทั้งการประกวดนางงามจักรวาลแคนาดาและนางงามจักรวาลเวทีใหญ่ จึงมองกันว่า อลิซ แพนิเกียน (Alice Panikian) นางงามจักรวาลคนต่อจากเกลโบวา เป็นผู้เข้าประกวดที่น่าจะชนะในเวทีใหญ่เช่นกัน กระนั้น แพนิเกียนเพียงเข้ารอบสิบคนสุดท้าย

เรื่องอื้อฉาว

ในปี 2555 องค์การนางงามแคนาดาได้เพิกถอนสิทธิเข้าร่วมประกวดของเจนนา ทาแลกโกวา (Jenna Talackova) หลังจากตรวจพบว่าเธอมิใช่ "หญิงโดยกำเนิด" จึงถูกวิพากษ์วิจารณ์ว่ากลัวผู้ข้ามเพศ (transphobia) ต่อมาวันที่ 24 มีนาคม 2555 โฆษกองค์การแถลงว่า ที่เพิกถอนสิทธิเพราะทาแลกโกวาโป้ปดโดยกรอกใบสมัครว่าเกิดเป็นหญิงแท้ มิใช่เป็นการเดียดฉันท์ผู้ข้ามเพศแต่ประการใด
วันที่ 3 เมษายน 2555 องค์การได้อนุญาตให้ทาแลกโกวากลับเข้าประกวดอีกครั้ง โดยให้เหตุผลว่า "เธอเข้าเกณฑ์ได้รับการยอมรับนับถือทางเพศตามกฎหมายแคนาดา และตามมาตรฐานที่ถือกันในการประกวดประชันอื่น ๆ ในระดับสากล" แต่มิได้ให้รายละเอียดว่า อะไรคือเกณฑ์และมาตรฐานเช่นว่า ในการนี้ พันธมิตรชายหญิงรักร่วมเพศต่อต้านการหมิ่นประมาท (Gay & Lesbian Alliance Against Defamation) หรือแกล็ด (GLAAD) แถลงว่า "องค์การนางงามจักรวาลตัดสินใจถูกแล้ว และได้ดำเนินก้าวย่างอันสำคัญ"
เสื้อกันฝน

เสื้อกันฝน คือเสื้อที่สามารถกันฝนหรือน้ำได้ ซึ่งส่วนมากจะสวมใส่เพื่อป้องกันร่างกายไม่ให้โดนน้ำฝน โดยเสื้อกันฝนนั้นมีหลายแบบบางตัวมีขนาดยาวแค่เอว บางตัวมีขนาดยาวถึงขาและบางชุดอาจมีกางเกงด้วย
เสื้อกันฝนนั้นถูกสร้างขึ้นจากวัสดุระบายอากาศได้เช่น กอร์เท็กซ์ (Gore-Tex) หรือ ทีแว็กซ์ (Tyvek) และเคลือบด้วยไนลอน (nylons) ผ้าเหล่านี้ช่วยให้อากาศไหลผ่านเข้าออกได้ทำให้ไอน้ำจากเหงื่อสามารถระบายออกไปนอกชุดกันฝนได้
เสื้อกันฝนที่สามารถกันน้ำครั้งแรกนั้นถูกสร้างและจดตามสิทธิบัตรโดยนักเคมีชาวสก๊อตนามว่า ชาร์ลส์ แมชอินทอช (Charles Macintosh) ในปี ค.ศ. 1824
คาบสมุทรคัมชัตคา

คาบสมุทรคัมชัตคา (รัสเซีย: полуо́стров Камча́тка; อังกฤษ: Kamchatka Peninsula) เป็นคาบสมุทรทางภาคตะวันออกของประเทศรัสเซีย มีพื้นที่ประมาณ 472,300 ตารางกิโลเมตร ตั้งอยู่ระหว่างมหาสมุทรแปซิฟิก (ทางทิศตะวันออก) และทะเลโอคอตสค์ (ทางทิศตะวันตก) คาบสมุทรมีความยาว 1,250 กิโลเมตรโดยประมาณ
คาบสมุทรคัมชัตคาเป็นส่วนหนึ่งของดินแดนคัมชัตคา ซึ่งเป็นเขตการปกครองเขตหนึ่งของรัสเซีย โดยคาบสมุทรกินพื้นที่ส่วนใหญ่ของเขตการปกครองนั้น
อาสนวิหารแซ็งเตเตียน

ประวัติ

ในช่วงปี ค.ศ. 1830 ได้มีโครงการก่อสร้างโบสถ์ขนาดใหญ่ซึ่งออกแบบโดยคณะของบอซ็อง (ผู้ออกแบบบาซิลิกาแห่งลียง หรือ Basilique Notre-Dame de Fourvière) โดยตั้งใจสร้างเพื่ออุทิศให้แก่พระเจ้าชาร์ลที่ 10
โบสถ์แห่งนี้โดยแรกตั้งใจสร้างเพื่อรับรองการขยายตัวของเขตตัวเมืองในขณะนั้น แต่ด้วยเหตุผลทางการเมือง แผนการก่อสร้างได้ล่าช้าโดยเริ่มเมื่อปี ค.ศ. 1912 กอปรกับความขัดแย้งระหว่างรัฐกับคริสตจักร รวมทั้งต่อมาสงครามโลก ทำให้ประสบปัญหาขาดแคลนแรงงานฝีมือในการก่อสร้าง ปัญหาเรื่องเงินเฟ้อ และเศรษฐกิจโดยรวม เป็นผลให้สภาพของอาสนวิหารในปัจจุบันห่างไกลจากแผนการตอนแรก ซึ่งโบสถ์จะมีหอระฆัง 3 หอ โดม และงานฝีมือประดับประดาทั้งภายนอกและภายใน
ในปี ค.ศ. 1971 ได้มีการยกฐานะขึ้นเป็นอาสนวิหารอย่างเป็นทางการพร้อมกับการยกฐานะขึ้นเป็นมุขมณฑลแห่งใหม่

สถาปัตยกรรม

อาสนวิหารมีความยาว 80 เมตร และกว้าง 30 เมตร สร้างในแบบนีโอกอทิก (ฟื้นฟูกอทิก)แบบดั้งเดิมในทรงกางเขนแบบละติน พร้อมบริเวณกลางโบสถ์และแขนกางเขน ภายในมีลักษณะโปร่ง ประกอบด้วยบริเวณกลางโบสถ์จำนวน 5 ช่วง สูงถึง 17 เมตร พร้อมกับเพดานโค้งแบบประทุนซ้อน (groin vault) บริเวณร้องเพลงสวดสร้างเสร็จภายหลังในช่วงประมาณปี ค.ศ. 1930
เฮกิรุ ชีนะ

ประวัติ

ขณะที่กำลังศึกษาในระดับมัธยมศึกษาตอนปลาย ชีนะได้สมัครเข้าร่วมการออดิชั่นของ ARTS VISION และเป็นหนึ่งในผู้ที่ได้รับเลือก จากนั้นเธอได้เข้ารับการอบรมในวิทยาลัยนักพากย์ในเครือของ ARTS VISION (ARTS VISION's associated seiyuu school) โดยทำงานพิเศษหลายอย่างเพื่อเลี้ยงตัวเองไปด้วยเรียนไปด้วย ซึ่งเธอเริ่มมีชื่อเสียงในฐานะนักพากย์จากบท "โทเรอิชิ มินะ" ในเรื่อง ไอดอล โบเอไต ฮัมมิ่งเบิร์ด (1993) และมีชื่อเสียงที่สุดจากบท "ชิโด ฮิคารุ" ในเรื่องเมจิกไนท์เรย์เอิร์ธ (1994)
ในปี 1994 ชีนะได้มีงานเพลงอัลบั้มแรกในฐานะศิลปินเดี่ยวในสังกัด Sony Records และจากนั้นเธอก็มีงานเพลงออกมาค่อนข้างสม่ำเสมอทุกปีจนถึงปัจจุบัน และยังได้จัดทัวร์คอนเสิร์ตเป็นประจำทุกปีอีกด้วย อย่างไรก็ตาม งานเพลงของเธอไม่ใคร่เป็นที่รู้จักในวงกว้างนัก
ฆวน เมซา

ประวัติ

ชื่อจริงของเขาแต่เดิมคือ เฆซุส เฟร์นานเดซ ก่อนจะขึ้นชกมวยสากลอาชีพ เขาได้เปลี่ยนชื่อเป็น ฆวน เมซา เมซาขึ้นชกมวยสากลอาชีพครั้งแรกเมื่อ 23 กันยายน พ.ศ. 2520 ชนะน็อค อีเลียส โรดริเกวซ ยก 3 พอขึ้นชกครั้งที่สองก็พบกับความพ่ายแพ้เป็นครั้งแรก โดยแพ้คะแนน วาเลนตินโฮลกวิน เมื่อ 13 ตุลาคม จากนั้น เขาเริ่มเป็นที่รู้จักจากการที่ชกชนะน็อค คาร์ลอส ออร์ติซ ยกแรก ต่อมาได้ชิงแชมป์โลกเป็นครั้งแรกเมื่อ 27 มีนาคม พ.ศ. 2525 แต่ไม่สำเร็จแพ้น็อคโกเมซ ยก 6 หลังจากนั้น เมซาหยุดชกไปหนึ่งปีเต็ม กลับมาชกอีกครั้งเมื่อ 26 เมษายน พ.ศ. 2526 ชนะน็อค โรเบอร์โต คัสติญโญ ยก 4 จากนั้นจึงเดินทางมาชกที่ประเทศไทยกับพงศ์พันธุ์ ศ.พญาไท ปรากฏว่าเมซาเป็นฝ่ายชนะน็อคในยกที่ 3
ต่อมา เมซาได้ขึ้นชิงแชมป์โลกอีกครั้งเมื่อ 19 พฤศจิกายน พ.ศ. 2527 ชนะน็อคการ์ซา ยก 1 ทั้งที่เขาถูกชกลงไปนับแปดก่อน แต่ก็ลุกขึ้นมาและชนะน็อคได้ในที่สุด เมซาป้องกันตำแหน่งได้ 1 ครั้งก่อนจะเสียแชมป์ให้กัวดา ลูเป้ พินเตอร์ไป เมื่อพินเตอร์เสียแชมป์ให้สามารถ พยัคฆ์อรุณ เมซาได้เดินทางมาชิงแชมป์โลกกับสามารถ พยัคฆ์อรุณที่กรุงเทพฯ เมื่อ 10 ธันวาคม พ.ศ. 2529 เมซาซึ่งไม่ได้ขึ้นชกมาเป็นปีเป็นฝ่ายแพ้น็อคสามารถในยกที่ 12
ใน พ.ศ. 2530 เมซาขึ้นชกอีก 2 ครั้ง หลังจากแพ้น็อค ฮาเวียร์ มาร์เกวซ เมื่อ 30 ตุลาคม พ.ศ. 2530 เขาได้หยุดชกไป 10 ปี กลับมาชกอีกเมื่อ 14 กุมภาพันธ์ พ.ศ. 2540 ชนะน็อค เอสตาบาน โลโซยา แต่เมื่อขึ้นชกครั้งต่อมา แพ้น็อค วิลเฟรโด เนกรอน แค่ยกแรก จึงแขวนนวมไปอีกครั้ง
คณะศิลปประยุกต์และสถาปัตยกรรมศาสตร์ มหาวิทยาลัยอุบลราชธานี

ประวัติ

คณะศิลปประยุกต์และสถาปัตยกรรมศาสตร์ เป็นแหล่งสร้างความรู้ทางการออกแบบโดยอาศัยศิลปวัฒนธรรมท้องถิ่นเป็นพื้นฐานสำคัญ รัฐบาลได้จัดตั้งมหาวิทยาลัยอุบลราชธานี ขึ้นตามนโยบายเร่งรัดที่พัฒนาชนบทและพัฒนาคุณภาพชีวิตของประชากรในท้องถิ่น รวมทั้งความพยายามที่จะปรับเปลี่ยนสภาพการผลิตทางการเกษตรให้สอดคล้องกับการผลิตในภาคอุตสาหกรรม มหาวิทยาลัยอุบลราชธานีได้มุ่งเน้นกำลังคนในสาขาวิชาต่าง ๆ ที่ขาดแคลน เพื่อสนองตอบแนวนโยบายของรัฐและความต้องการของชาติ โดยได้เปิดสอนใน 2 คณะวิชา ในระยะของการก่อตั้งมหาวิทยาลัย คือ คณะเกษตรศาสตร์ และคณะวิศวกรรมศาสตร์ เป็นสาขาที่พัฒนาบุคลากรให้มีความรู้ความสามารถด้านการเพิ่มผลผลิตที่ดีและมีคุณภาพ แต่ในการเสริมสร้างผลผลิตทั้งในภาคการเกษตร และในภาคอุตสาหกรรมที่มี อาจจะไม่ครอบคลุมสู่ผลสำเร็จในการพัฒนาระบบเศรษฐกิจโดยรวมไว้ โดยเฉพาะการพัฒนางานอาชีพในชุมชน การถักทอผ้าฝ้าย ผ้าไหม เครื่องปั้นดินเผา / เซรามิก งานโลหะ งานจักสาน เครื่องเรือนและอื่น ๆ ที่เป็นภูมิปัญญาท้องถิ่นดั้งเดิมของประช ซึ่งจำเป็นต้องใช้หลักการทางศิลปะเพื่อการประยุกต์ใช้งานเสริมสร้างมูลค่าเพิ่มให้แก่ผลผลิต การแปรรูปทางการเกษตรและภาคอุตสาหกรรม ในรูปของงานออกแบบผลิตภัณฑ์ นับตั้งแต่ตัวผลผลิตทางการเกษตร ผลผลิตทางอุตสาหกรรม การบรรจุภัณฑ์ ผลผลิตทางการเกษตร / อุตสาหกรรมและการนำเสนอผลผลิตต่อลูกค้า ทั้งทางด้านการโฆษณาและประชาสัมพันธ์ ซึ่งต้องคำนึงถึงความต้องการทางการตลาด หรือผู้บริโภค ประโยชน์ใช้สอย รูปทรง สีสัน ความสวยงาม ตลอดจนความคงทนและคุณภาพในการใช้งานและการสร้างเอกลักษณ์ทางศิลปวัฒนธรรมให้แก่ท้องถิ่น สอดคล้องกับแนวนโยบายของรัฐในการสร้างความเข้มแข็งให้กับชุมชนในท้องถิ่นอันเป็นฐานกำลังสำคัญของระบบเศรษฐกิจในประเทศ โดยหลักการในการสร้างมูลค่าเพิ่มเหล่านี้ ต้องอาศัยความรู้วิชาการทางด้านศิลปประยุกต์และการออกแบบเป็นสำคัญ มหาวิทยาลัยอุบลราชธานี จึงเห็นชอบที่จะผลิตบัณฑิตในระดับปริญญาตรี โท เอก ในสาขาศิลปประยุกต์และการออกแบบในภาคตะวันออกเฉียงเหนือ และต่อมาปี 2559 ได้ทำการเปลี่ยนชื่อคณะเป็น "คณะศิลปประยุกต์และสถาปัตยกรรมศาสตร์" เพื่อให้ครอบคลุมกับการสาขาที่ทำการเรียนการสอน
เดอะลอร์ดออฟเดอะริงส์: แบทเทิลฟอร์มิดเดิลเอิร์ธ II

เนื้อเรื่อง

ตัวเกมดำเนินเรื่องในมิดเดิลเอิร์ธช่วงสงครามแหวนทิศเหนือ และได้มีการดัดแปลงงานของโทลคีนและภาพยนตร์ไตรภาคเป็นจำนวนหนึ่ง ตัวละครบางตัวมีการปรับโฉม บทบาท และความสามารถเพื่อให้เข้ากับรูปแบบการเล่นได้มากขึ้น อาทิเช่นทอม บอมบาดิล ในเดอะลอร์ดออฟเดอะริงส์ที่เป็นฤๅษีร่าเริง น่าลึกลับ และไม่เคยปรากฏตัวในการสู้รบ แต่ในเกมมีการใส่บทบาทให้เขาเป็นนักรบลงไป ไม่เพียงเท่านั้น เกมยังนำตัวละครบางตัวจากวรรณกรรมของโทลคีนในสมัยแรกอย่างเดอะฮอบบิทมาใช้ เช่นแมงมุมยักษ์จากป่าเมิร์ควู้ดเป็นต้น เรื่องราวสำหรับแบทเทิลฟอร์มิดเดิลเอิร์ธ IIแบ่งออกเป็นยุทธการฝ่ายธรรมะและอธรรม ทั้งสองยุทธการมุ่งเน้นไปยังการต่อสู้ที่เกี่ยวข้องกับเผ่าใหม่อย่างเอลฟ์ คนแคระ และกอบลิน ซึ่งมีจำนวน 9 ภารกิจที่เลือกเล่นได้ในระดับง่าย ปานกลาง และยาก และมีฉากคัตซีนที่บรรยายถึงโครงเรื่องระหว่างภารกิจเป็นระยะ ๆ
พริตตี้ บอย ลูกัส

ประวัติ

ลูกัสเริ่มชกมวยสากลครั้งแรกเมื่อ 11 พฤศจิกายน พ.ศ. 2526 ชนะคะแนน อเล็ก เดลลาฟอร์ ที่ฟิลิปปินส์ จากนั้นขึ้นชกชนะรวด จนได้ชิงแชมป์ฟิลิปปินส์เมื่อ 8 พฤศจิกายน พ.ศ. 2529 ชนะคะแนน จูน อะฟาเบิล ได้แชมป์มาครอง ป้องกันตำแหน่งไว้ได้ 1 ครั้ง ก็ได้ชิงแชมป์โลกรุ่นมินิฟลายเวท IBF ที่ว่าง ปรากฏว่าเป็นฝ่ายแพ้ทีเคโอ สมุทร ศิษย์นฤพนธ์ ไปในยกที่ 11 เมื่อ 24 มีนาคม พ.ศ. 2531 ไม่ได้แชมป์ จากนั้น ลูกัสยังขึ้นชกป้องกันแชมป์ฟิลิปปินส์ได้อีกสองครั้ง และยังชนะน็อค วิษณุชัย เกียรติสนธยา ยก 2 ที่ฟิลิปปินส์ด้วย จากนั้น ลูกัสมีโอกาสได้ชิงแชมป์โลกรุ่นมินิฟลายเวท IBF อีกครั้งกับฟ้าลั่น ลูกมิ่งขวัญ เมื่อ 20 ธันวาคม พ.ศ. 2533 ปรากฏว่าเสมอกันไปโดยเสียงส่วนใหญ่
จากนั้น ลูกัสขึ้นชกชนะที่ฮาวาย สหรัฐอเมริกาอีกสองครั้ง ก่อนจะชกแพ้คะแนนแมนนี่ เมลชอร์ แต่จากนั้น ลูกัสก็ได้ชิงแชมป์โลกรุ่นสตรอเวท WBC เมื่อ 13 ธันวาคม พ.ศ. 2534  ที่เม็กซิโก โดยลูกัสเป็นฝ่ายแพ้คะแนนริคาร์โด โลเปซ ไปอย่างเป็นเอกฉันท์ ลูกัสประสบความสำเร็จได้ครองแชมป์ระดับนานาชาติเมื่อ 16 ธันวาคม พ.ศ. 2535 เมื่อขึ้นชิงแชมป์ WBC Mundo Hispano รุ่นไลท์ฟลายเวท ชนะคะแนน อันเฟรโด เซกิว ที่ เม็กซิโก และป้องกันตำแหน่งได้ 1 ครั้งเมื่อ 20 มีนาคม พ.ศ. 2536 ชนะคะแนน ฆาเวียร์ วาร์เกวซ ที่ เม็กซิโก จากนั้น ลูกัสยังขึ้นชกชนะเป็นส่วนใหญ่ จนได้ชิงแชมป์โลกรุ่นฟลายเวท  WBO ที่แอฟริกาใต้เมื่อ 15 ตุลาคม พ.ศ. 2537 แพ้คะแนน จาคอบ แมตลาลา จากนั้น ลูกัสขึ้นชกอีกเพียงครั้งเดียว เมื่อ 20 กุมภาพันธ์ พ.ศ. 2538 แพ้ทีเคโอ กวอน ชางแจ ยก 9 จากนั้นก็แขวนนวมไป
สิทธิศักดิ์ ตาระพัน

ประวัติ

สิทธิศักดิ์ ตาระพัน เคยทำหน้าที่ร่วมกับทีมสโมสรฟุตบอลธนาคารกรุงเทพในการแข่งขันไทยพรีเมียร์ลีก 2551 โดยในวันที่ 1 มีนาคมของปีดังกล่าว ทีมของเขาได้เสมอกับทีมสโมสรฟุตบอลมหาวิทยาลัยกรุงเทพ ที่ 0 ประตูต่อ 0
พ.ศ. 2555 สิทธิศักดิ์ได้เป็นนักฟุตบอลในสังกัดสโมสรฟุตบอลบีบีซียู ในการแข่งขันไทยพรีเมียร์ลีก โดยในวันที่ 2 มิถุนายน ทีมของเขาได้เป็นฝ่ายเสมอกับทีมสโมสรฟุตบอลบีอีซี เทโรศาสน ที่ 1 ประตูต่อ 1
วันที่ 28 เมษายน พ.ศ. 2556 สิทธิศักดิ์ได้ทำหน้าที่ร่วมกับสโมสรฟุตบอลบีบีซียู ในการแข่งขันยามาฮ่าลีกวัน โดยทีมของเขาได้เสมอกับทีมสโมสรฟุตบอล ปตท. ระยอง ที่ 1 ประตูต่อ 1
โดกิ โดกิ ลิเทอเรเจอร์ คลับ!

เกมการเล่น

เช่นเดียวกันกับวิชวลโนเวลปกติ แต่จะมีการเพิ่มส่วนให้เลือกคำเขียนวรรณกรรม ทุกวันที่เล่นหลังจากกลับบ้าน โดยให้เลือกคำที่ตัวละครที่ชอบได้ถูกใจ และหลังจากเกมเริ่มแสดงการทำงานผิดพลาด

เนื้อเรื่อง

ตัวละครผู้เล่นซึ่งผู้เล่นสามารถตั้งชื่อเองได้ได้ถูก Sayori เพื่อนวัยเด็กให้เข้าร่วมชมรมวรรณกรรมในโรงเรียน โดยในชมรมมีตัวละครหญิงอีกสามตัวคือ Natsuki, Yuri และหัวหน้าชมรม Monika โดยตัวละครผู้เล่นจะได้ทำกิจกรรมต่างๆร่วมกันเช่น เขียนวรรณกรรมและมาแลกเปลี่ยนกัน โดยหลังจากเล่นไประยะหนึ่ง ตัวละครผู้เล่นจะได้เข้าไปบ้านของ Sayori เมื่อผู้เล่นเข้าไปที่บ้านของ Sayori และได้เจอบางสิ่งบางอย่าง และแล้วตัวเกมก็ไม่เหมือนเดิมอีกต่อไป
ดงเปรีญง

ดงเปรีญง (ฝรั่งเศส: Dom Pérignon) เป็นแชมเปญเก่าแก่ยี่ห้อหนึ่งของฝรั่งเศส ผลิตขึ้นโดยโรงแชมเปญชื่อดังอย่างโมแอเตช็องดง (Moët & Chandon) โรงแชมเปญแห่งนี้ผลิตแชมเปญออกวางจำหน่ายในหลายยี่ห้อ แต่ยี่ห้อดงเปรีญงถือเป็นยี่ห้อระดับสูงสุดของโมแอเตช็องดง แชมเปญยี่ห้อนี้เริ่มผลิตขึ้นในปีค.ศ. 1921 โดยตั้งชื่อตามดงปีแยร์ เปรีญง (Dom Pierre Pérignon) นักบวชคณะเบเนดิกตินซึ่งเป็นผู้บุกเบิกไวน์แชมเปญ อย่างไรก็ตาม ล็อตการผลิตเพื่อวางจำหน่ายเริ่มขึ้นในปี ค.ศ. 1926 และนำออกวางจำหน่ายจริงในปี ค.ศ. 1935 ที่นครนิวยอร์ก ในปัจจุบัน ดงเปรีญงเป็นแชมเปญระดับหรูที่มักมีเสิร์ฟบนที่นั่งชั้นหนึ่งของสายการบินชั้นนำ
ภัทรพร อิศรางกูร ณ อยุธยา

ประวัติ

ศ.เกียรติคุณ พญ.ภัทรพร อิศรางกูรฯ เกิดที่อำเภอเมือง จังหวัดพิจิตร บิดาประกอบอาชีพธุรกิจ เปิดร้านขายอาหาร เปิดร้านขายทอง ประมูลบุหรี่และหนอง เป็นคหบดีที่กว้างขวางในพิจิตรสมัยนั้น เมื่อย่างเข้าสู่วัยเรียนบิดาก็ได้ส่งมาเรียนโรงเรียนประจำที่ กรุงเทพฯ 
ศ.เกียรติคุณ พญ.ภัทรพร อิศรางกูรฯ สมรสกับ นายวินิต อิศรางกูร ณ อยุธยา ไม่มีบุตร-ธิดา มีพี่น้องร่วมบิดามารดาทั้งหมด 8 คน คือ นายเชิดเกียรติ  พรรณเชษฐ์, นางทวีรัก พนายางกูร, ดญ. แดง (เสียชีวิตตั้งแต่เด็ก), นางจันทนี กวยาวงศ์, ศ.เกียรติคุณ พญ.ภัทรพร  อิศรางกูรฯ, นพ.ศุภวัตร พรรณเชษฐ์, นายธนชัย  พรรณเชษฐ์, ดญ. แดง (เสียชีวิตตั้งแต่เด็ก) นอกจากนี้ยังมีพี่น้องร่วมบิดาอีก 5 คน คือ ร.ท. อนันต์ พรรณเชษฐ์, นางเทียมจันทร์ พิมลบุตร, นางเทพี มานะดี, นางปัทมาสน์ ลิมปิสวัสดิ์ และนางถนอมจิตต์ คำพอ
เขตมิสซังราชบุรี

เขตมิสซังราชบุรี ชาวคาทอลิกเรียกว่าสังฆมณฑลราชบุรี เป็นมุขมณฑลโรมันคาทอลิกในประเทศไทย มีพื้นที่ครอบคลุม 4 จังหวัด ได้แก่ จังหวัดราชบุรี จังหวัดกาญจนบุรี จังหวัดเพชรบุรี และจังหวัดสมุทรสงคราม
สำนักมิสซังคาทอลิกราชบุรี ตั้งอยู่ที่ 31/2-4 ถ.สมบูรณ์กุล อ.เมือง จ.ราชบุรี 70000 มีพระคุณเจ้ายอห์น บอสโก ปัญญา กฤษเจริญ เป็นมุขนายกมิสซังองค์ปัจจุบัน
การวัดตำแหน่งดาว

การวัดตำแหน่งดาว หรือ วิชาวัดตำแหน่งดาว (อังกฤษ: Astrometry) เป็นสาขาวิชาหนึ่งของดาราศาสตร์ เกี่ยวข้องกับการตรวจวัดและการอธิบายตำแหน่งและการเคลื่อนที่ของดวงดาวหรือวัตถุท้องฟ้าอื่นๆ ข้อมูลจากการศึกษาในสาขานี้มีความสำคัญอย่างมากในปัจจุบันสำหรับงานวิจัยด้านจลนศาสตร์และจุดกำเนิดของระบบสุริยะ ตลอดจนดาราจักรทางช้างเผือกของเรา

ประวัติ

ประวัติศาสตร์ของวิชาวัดตำแหน่งดาว เชื่อมโยงกับประวัติศาสตร์ของบัญชีรายชื่อดาวฤกษ์ ซึ่งทำให้นักดาราศาสตร์สามารถอ้างอิงกับวัตถุในท้องฟ้า เพื่อให้สามารถติดตามความเคลื่อนไหวของวัตถุเหล่านั้นได้ ย้อนหลังไปถึงฮิปปาร์คอสผู้ซึ่งมีชีวิตอยู่ในช่วงประมาณ 190 BC ได้ใช้บัญชีรายชื่อดาวฤกษ์ของทิโมคาริส และอริสติลลอส รุ่นก่อนหน้าเขาและการค้นพบว่าโลกมีการหมุนควง
อำเภอบางคนที

สถาบันอุดมศึกษา

อำเภอบางคนทีเป็นที่ตั้งของสถาบันอุดมศึกษาแห่งเดียวของจังหวัดสมุทรสงคราม คือ สถาบันการเรียนรู้เพื่อปวงชน เป็นสถาบันอุดมศึกษาเอกชนแห่งแรกของจังหวัดสมุทรสงคราม ก่อตั้นเมื่อปี พ.ศ. 2553
มารีบอร์

มารีบอร์ร่วมสมัย

สถานที่ท่องเที่ยวในเมืองที่นักท่องเที่ยวเยี่ยมชนเช่นวิหารกอทิกที่สร้างขึ้นในคริสต์ศตวรรษที่ 12 รวมถึงศาลากลางเมืองที่สร้างเป็นแบบสถาปัตยกรรมฟื้นฟูศิลปวิทยาหรือสถาปัตยกรรมเรอเนซองซ์ ซึ่งสร้างในคริสต์ศตวรรษที่ 15 เมืองนี้ยังมีมหาวิทยาลัยมารีบอร์ ซึ่งก่อตั้งในปี พ.ศ. 2504 ยังเป็นแหล่งองุ่นที่เก่าแก่แห่งหนึ่งของโลก รวมถึงเป็นถิ่นของทีมฟุตบอลเอ็นเคมารีบอร์ ที่มีชื่อเสียงมากในประเทศสโลวีเนีย และในทุก ๆ เดือนมกราคมของทุกปี จะมีการแข่งขันสกีรายการมารีบอร์สโกพอฮอร์ย เพื่อชิงถ้วยแอลไพน์สกีอิงเวิลด์คัพ หรือถ้วยหมาป่าทองคำ โดยจัดบริเวณชานเมือง บนเทือกเขาโปฮอร์เจล ในเดือนมิถุนายนจะมีการจัดเทศกาลเลนท์สองสัปดาห์โดยจะมีการแสดงดนตรีและละครมากมายหลายรายการ
มารีบอร์ได้รับการตั้งชื่อให้เป็นเมืองแอลไพน์ในปี พ.ศ. 2543 ยังได่รับการคัดเลือกเป็นเมืองหลวงทางวัฒนธรรมของยุโรป ในปีพ.ศ. 2555 และมารีบอร์ยังเป็นเจ้าภาพในการจัดการแข่งขันกีฬามหาวิทยาลัยโลกฤดูหนาว ในปีพ.ศ. 2556
อเมริกาส์เน็กซต์ท็อปโมเดล ฤดูกาลที่ 14

Chubby Bunny

ตอนพิเศษที่รวมภาพที่ไม่เคยออกอากาศในทั้งหมด 11 ตอน ตั้งแต่การมีปัญหาของสาวๆในบ้านอย่าง อเลเชีย แองเจลี อันสลีย์ และคริสต้า รวมถึงการแข่งขัน กิน มาร์ชแมลโลว์ ระหว่าง อเล็กซานดร้า กับเจสสิก้า ที่เรียกว่า "กระต่ายตัวอ้วน"ภาษาที่เรน่าใช้ประจำ และตอนสุดท้ายที่ประกาศว่า คริสต้า ได้เป็น อเมริกาส์เน็กซต์ท็อปโมเดล
อริยา อรุณินท์

ประวัติ

อาจารย์อริยา เกิดเมื่อวันที่ 21 กุมภาพันธ์ พ.ศ. 2507 บุตรของโอภาส อรุณินท์ และทันตแพทย์หญิงยิ่งกมล อรุณินท์ เข้ารับการศึกษาในระดับปริญญาตรีที่ภาควิชาภูมิสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย และศึกษาต่อในระดับปริญญาโทที่ มหาวิทยาลัยโคโลราโด เดนเวอร์ในสหรัฐอเมริกา ปริญญาเอกที่สถาบันเทคโนโลยีแห่งเอเชีย

ผลงาน

อาจารย์อริยาเริ่มทำงานในตำแหน่งภูมิสถาปนิกภายใต้คำแนะนำของศาสตราจารย์เดชา บุญค้ำในโครงการสวนหลวง ร.9 หลังจากนั้นในระหว่างที่ศึกษาต่อในระดับปริญญาโท ได้ทำงานกับสำนักงานภูมิสถาปนิกดีไซน์เวิร์กชอป (Design Workshop Inc) ในเมืองเดนเวอร์ สหรัฐอเมริกา ภายหลังจบการศึกษาได้มาประจำที่กรมโยธาธิการในตำแหน่งภูมิสภาปนิก และได้ทำโครงการ พระราชานุสาวรีย์สมเด็จพระสุริโยทัย ที่ทุ่งมะขามหย่อง จังหวัดพระนครศรีอยุธยา และศูนย์ราชการจังหวัดอีกหลายแห่ง และในปี พ.ศ. 2532 ได้มาเป็นอาจารย์ประจำภาควิชาภูมิสถาปัตยกรรม ที่จุฬาลงกรณ์มหาวิทยาลัย มีผลงานตีพิมพ์จากสำนักพิมพ์ในประเทศเยอรมนี VDM Verlag Dr. Müller เป็นหนังสือชื่อ "Public Land Management Policy for Urban Vacant Land." Aruninta, A. และสำนักพิมพ์ในประเทศอังกฤษ Alpha Science International ชื่อหนังสือ "Landscape Architectural Design and Construction Technology" Aruninta, A.
อาจารย์อริยา ยังเป็นประธานกรรมการจัดงานการประชุมนานาชาติทางด้านภูมิสถาปัตยกรรม 2011 IFLA-Asia Pacific Regional Congress  และกรรมการตัดสินการประกวดแบบภูมิสถาปัตยกรรมระดับนานาชาติ ได้แก่ 1) 2017 SILA Awards โดย Singapore Institute of Landscape Architects 2) 2017 Gantim PALA Awards โดย Philippine Association of Landscape Architects  3) MLA Award  โดย ILAM - Institute of Landscape Architects Malaysia
กระทรวงสิ่งแวดล้อมและพลังงาน (ประเทศสวีเดน)

ประวัติ

กระทรวงได้รับการก่อตั้งขึ้นในปี ค.ศ. 1987 ในฐานะกระทรวงสิ่งแวดล้อมและพลังงาน (สวีเดน: Miljö- och energidepartementet) ซึ่งปัญหาสิ่งแวดล้อมก่อนหน้านี้ได้รับการจัดการโดยกระทรวงเกษตร (สวีเดน: Jordbruksdepartementet) และปัญหาด้านพลังงานได้รับการจัดการโดยกระทรวงอุตสาหกรรม ส่วนในปี ค.ศ. 1990 ได้มีการใช้ชื่อแบบย่อของกระทรวงสิ่งแวดล้อม และปัญหาด้านพลังงานได้ถ่ายโอนกลับไปยังกระทรวงอุตสาหกรรมแม้ว่าการดูแลของพลังงานนิวเคลียร์ยังคงอยู่ ครั้นในปี ค.ศ. 1991 กระทรวงได้เปลี่ยนชื่อเป็นกระทรวงสิ่งแวดล้อมและทรัพยากรธรรมชาติ (สวีเดน: Miljö- och naturresursdepartementet)
ดานีเอเล เกรโก

ประวัติ

เมื่อวันที่ 9 มิถุนายน ค.ศ. 2012 ในโปเตนซา เขากระโดดได้ 17.47 เมตรเป็นสถิติที่ดีที่สุดอันดับ 2 ของประเทศอิตาลี หลังจากฟาบรีซีโอ โดนาโต กับสถิติ 17.73 เมตร เขาได้รับรางวัลการแข่งขันชิงแชมป์แห่งชาติในบริกเซิน เมื่อวันที่ 8 กรกฎาคม ค.ศ. 2012 กับสถิติ 17.67 เมตร สามารถชนะแชมป์ยุโรป ฟาบรีซีโอ โดนาโตได้ ส่วนในกอเทนเบิร์ก 2013 เขาได้สร้างสถิติใหม่ 17.70 เมตร และเป็นสถิติที่ดีที่สุดในปี
ฟุตบอลโลก 2018 กลุ่มดี

กลุ่มดีของฟุตบอลโลก 2018 จะแข่งขันตั้งแต่วันที่ 16 ถึง 26 มิถุนายน ค.ศ. 2018 กลุ่มนี้ประกอบด้วยอาร์เจนตินา, ไอซ์แลนด์, โครเอเชีย และไนจีเรีย สองทีมที่ดีที่สุดจะได้ผ่านเข้าสู่รอบ 16 ทีมสุดท้าย

นัด

เวลาที่ระบุไว้คือเวลาท้องถิ่น
นินจา คริสติน่า

ความเป็นมา

นินจา สตูดิโออัลบั้มแรกของคริสติน่า อากีล่าร์ วางแผงเมื่อวันที่ 21 ธันวาคม พ.ศ. 2533  จีเอ็มเอ็ม แกรมมี่ พลิกวงการเพลงเมืองไทยด้วยการเปิดตัวศิลปินหน้าใหม่ที่มาพร้อมกับแนวเพลงเต้นรำป๊อปแด๊นซ์ ที่ไม่มีใครเคยทำมาก่อน แกรมมี่จึงเอาคริสติน่ามาประเดิม เปิดตลาดเพลงแดนซ์เมืองไทยเป็นคนแรกเมื่ออัลบั้มวางแผงไปได้ไม่นานยอดขายก็ทยานสู่สองแสนตลับและกระแสความนิยมก็เพิ่มขึ้นอย่างถล่มถลาย จนยอดขายอัลบั้มนี้ทะลุหนึ่งล้านตลับภายในเวลา2เดือน18วัน เป็นปรากฏการณ์ใหม่ของวงการเพลงไทยที่ยังไม่เคยมีนักร้องหญิงคนไหนทำยอดขายทะลุล้านตลับได้เลยแม้สักคน ทำให้ทางแกรมมี่ต้องเปลี่ยนปกอัลบั้มฉลองล้านตลับในเดือน มีนาคม พ.ศ. 2534 โดยยอดขายในอัลบั้มรวมแล้วสูงถึง 1.9 ล้านชุด สร้างสถิติอัลบั้มเปิดตัวศิลปินที่มียอดขายสูงที่สุด และยังเป็นอัลบั้มที่ขายดีเป็นอันดับ2 ของแกรมมี่ในพ.ศ. 2533 อีกด้วย

คอนเสิร์ต

คอนเสิร์ต นินจาคริสติน่า คอนเสิร์ตครั้งแรกในชีวิตของ คริสติน่า อากีล่าร์ จัดขึ้นในวันที่ 22-23 กุมภาพันธ์ พ.ศ. 2534 ที่ MBK HALL เอ็มบีเคเซ็นเตอร์ ชั้น 7 เปิดขายบัตรที่ช็อปพูม่า สาขา มาบุญครอง ซึ่งวันจองบัตรมีคนมารอต่อคิวซื้อบัตรกันตั้งแต่ห้างยังไม่เปิด พอถึงเวลาเปิดทำการของห้าง แฟนๆที่มารอซื้อบัตรก็พร้อมใจกันพุ่งไปยังช็อปพูม่ากันอย่างชุลมุนผู้คนนับหลายพันเบียดกันไปเบียดกันมาจนเกิดเหตุการณ์กระจกร้านแตก และของในร้านหาย สร้างความเสียหายเป็นอย่างมากจนทำให้ต้องย้ายมาขายที่ลานจอดรถแทน โดยบัตรจำหน่ายหมดทุกที่นั่งในเวลาไม่ถึง 15 นาที ทำให้มีแฟนๆที่ต่างมารอคอยเรียกร้องอยากชมคอนเสิร์ตครั้งนี้เป็นจำนวนมาก ทำให้ทางทีมงานตัดสินใจ เปิดขายบัตรรอบที่2 เป็นรอบสุดท้าย ซึ่งก็ยังไม่พอต่อความต้องการของแฟนๆ ทางทีมงานจึงตัดสินใจติดต่อไปทางรายการโลกดนตรีเพื่อขอคิวให้คริสติน่าได้ขึ้นแสดงบนเวทีโลกดนตรีเป็นการปลอบใจสำหรับแฟนๆที่ไม่ทันได้ซื้อบัตรคอนเสิร์ต ให้มารับชมแบบฟรีๆในวันที่ 17 กุมภาพันธ์ พ.ศ. 2534 ณ ลานโลกดนตรี ททบ.5 สนามเป้า ก็มีแฟนๆมารอชมการแสดงเป็นจำนวนมาก